04001331403950008 


1445 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 133 

14 Μαρτίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης Επιτροπής καθορισμού ορίων αι- 
γιαλού και παραλίας στην παραλιακή περιοχή με την 
επωνυμία «Λιμένας Φρϋ» νήσου Κάσου επισπεύδο- 
ντος Λιμενικού Ταμείου Δωδεκανήσου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων των κτιρίων που βρί¬ 
σκονται στον οικισμό Άνω Δολιανά της Κοινότητας 
Δολιανών (Ν. Αρκαδίας) και καθορισμός ειδικών 
όρων και περιορισμών δόμησης αυτών. 2 

Τροποποίηση της 8411/15.12.1992 απόφασης Νο¬ 
μάρχη Μαγνησίας περί τροποποιήσεως και συμπλη- 
ρώσεως των διατάξεων περί όρων δομήσεως του 
Δήμου Βόλου κ.λ.π. Νομού Μαγνησίας. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΔΚ 397 (1) 

Επικύρωση έκθεσης Επιτροπής καθορισμού ορίων αιγια- 
λού και παραλίας στην παραλιακή περιοχή με την επω¬ 
νυμία «Λιμένας Φρύ» νήσου Κάσου επισπεύδοντος Λι¬ 
μενικού Ταμείου Δωδεκανήσου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν.3200/55 «περί διοικητικής απο- 
κεντρώσεως» σε συνδυασμό με αυτές του Ν.Δ. 532/70 
και Β.Δ. 704/70. 

2. Τις διατάξεις του Κ.Δ. 132/1929 «περί κτηματολογι- 
κού κανονισμού Δωδεκανήσου» που διατηρήθηκε σε ισχύ 
με το άρθρο 8 Ν.510/1947. 

3. Τις διατάξεις του Α.Ν. 2344/40 «περί αιγιαλαύ και 
παραλίας» όπως τροποποιήθηκαν και συμπληρώθηκαν με¬ 
ταγενέστερα. 

4. Τις διατάξεις του Ν.Δ. 439/70 «περί συμπληρώσεως 
διατάξεων περί αιγιαλού». 


5. Τις διατάξεις του άρθρου 100 Π.Δ. 284/88 «περί συ- 
γκροτήσεως μεταξύ άλλων και της επιτροπής καθορισμού 
ορίων αιγιαλού και παραλίας». 

6. Τις διατάξεις του άρθρου 20Ν.719/77 «περίτου τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κ.λ.π.». 

7. Την αριθ. 1078204/927/0006Α/6.8.1992 κοινή 
Υπουργική απόφαση των Υπουργών Προεδρίας και Οικο¬ 
νομικών περί περιορισμού συλλογικών οργάνων του 
Υπουργείου Οικονομικών, με την οποία διατηρείται η επι¬ 
τροπή καθορισμού ορίων αιγιαλού και θέσεων αμμολη- 
ψίας. 

8. Το Δ.3090/646/1976 έγγραφο του Υπουργείου Οι¬ 
κονομικών «περί του στη Δωδεκάνησο ορίου αιγιαλού» σε 
συνδυασμό με τις 325/1971 και 203/1971 γνωμοδοτή¬ 
σεις του Ν.Σ.Κ. 

9. Την από 15.2.1994 έκθεση της κατά το άρθρο 100 
Π.Δ. 284/88 αρμόδιας επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού και 
παραλίας στην παραλιακή περιοχή με την επωνυμία «Λιμέ¬ 
νας Φρύ» νήσου Κάσου, επισπεύδοντος Λιμενικού Τα¬ 
μείου Δωδεκανήσου. 

10. Το από Αυγούστου έτους 1983 τοπογραφικό - υψο¬ 
μετρικό διάγραμμα, κλίμακας 1:500 των τοπογράφων μη¬ 
χανικών Β. Τάκα και Α. Βελισσάριου, που θεωρήθηκε και 
ελέγχθηκε ως προς την ακρίβεια της αποτύπωσής των 
προς τη θάλασσα ιδιοκτησιών από το Πολεοδομικό Γρα¬ 
φείο Καρπάθου. Στο τοπογραφικό αυτό χαράχθηκε με 
κόκκινη συνεχόμενη πολυγωνική γραμμή η οριογραμμή 
του αιγιαλού με στοιχεία κορυφών (1,2, 3, 4, 5, 6, 7, 8, 9, 
10, 11, 12,13, 14 και 15) οι οποίες εξασφαλίσθηκαν από 
σταθερά σημεία επί του εδάφους. Οριογραμμή παραλίας 
χαράχθηκε με κίτρινη συνεχόμενη πολυγωνική γραμμή και 
με στοιχεία κορυφών (1', 2', 3', 4', 5', 6', 7', 8', 9’, ΙΟ',ΙΙ', 
12", 13", 14', 15\ 14,15 και 16) επί των ορίων των προς τη 
θάσασσα ιδιοκτησιών σύμφωνα με τις διατάξεις άρθρου 3 
Κ.Δ. 132/1929. 

11. Το με αριθμό Φ.544.5/777/94/ Σ. 1677/15.12.1994 
έγγραφο του Γ ενικού Επιτελείου Ναυτικού με το οποίο συμ¬ 
φωνεί με τα καθορισθέντα από την επιτροπή όρια αιγιαλού 
και παραλίας. 

Εισηγουμένου του Προϊσταμένου της Κτηματικής Υπη¬ 
ρεσίας Δωδεκανήσου, αποφασίζουμε: 

Επικυρούμε την από 15.2.1994 έκθεση της κατά το άρ- 

θρο 100 Π.Δ,284/88 επιτροπής καθορισμού ορίων αιγια- 
λοΟ και παραλίας (διατηρηθείοα με την υπ' αριθ. 
1 078204/927/0006Α/6.8.92 κοινή Υπουργική απόφαση 
των Υπουργών Προεδρίας και Οικονομικών) στην παρα¬ 
λιακή περιοχή με την επωνυμία «Λιμένας Φρυ» νήοου Κά- 
σου, καθώς επίσης και το συνοδεΰον αυτή από Αυγοϋστου 
έτους 1983 τοπογραιρικό - υψομετρικό διάγραμμα κλίμα¬ 
κας 1:500 των τοπογράφων μηχανικών Β. Τάκα και Α. Βε- 
λισσάριου, το οποίο ελέχθηκε και θεωρήθηκε ως προς την 
αρκίβεια της αποτύπωσης των προς τη θάλασσα ιδιοκτη¬ 
σιών από το Πολεοδομικό γραφείο Καρπάθου. 

Στο τοπογραφικό αυτό διάγραμμα χαράχθηκε από την 
αρμόδια επιτροπή, όπως παραπάνω αναφέρεται η οριο- 
γραμμή του αιγιαλού με κόκκινη συνεχόμενη πολυγωνική 
γραμμή με στοιχεία κορυφών (1,2, 3, 4, 5, 6, 7, 8, 9, 10, 
11,12,13,14 και 15) οι οποίες εξασφαλίσθηκαν από στα¬ 
θερά σημεία επί του εδάφους. Οριογραμμή παραλίας χα¬ 
ράχθηκε με κίτρινη συνεχόμενη πολυγωνική γραμμή επί 
των ορίων των προς τη θάλασσα ιδιοκτησιών σύμφωνα με 
τις διατάξεις άρθρου 3 Κ.Δ. 132/129 με στοιχεία κορυφών 
<1 \ 2', 3\ 4,5,6,7',8',9 , ΙΟ', 11Μ2', 13'. 14'. 15', 14, 
15 και 16). 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος προσαυξημένο κατά 12 μέτρα, σύμφωνα με τις 
διατάξεις άρθρου 3 Κ.Δ. 132/1929 περί Κτηματολογικού 
Κανονισμού Δωδεκανήσου που διατηρήθηκε σε ισχύ με το 
άρθρο 8 Ν.510/1947. 

Ο καθορισμός των ορίων αιγιαλού και παραλίας στη 
θέση αυτή γίνεται για πρώτη φορά και δεν έχει καθορισθεί 
και στις παράπλευρες περιοχές. 

Μέσα στη ζώνη του αιγιαλού δεν υπάρχουν κτίσματα. 

Ο καθορισμός των οριογραμμών αιγιαλού και παραλίας 
γίνεται προς εξυπηρέτηση των σκοπών των διατάξεων άρ¬ 
θρου 1 Ν.Δ. 439/70 σε συνδυασμό με τις οδηγίες του 
Υπουργείου Οικονομικών ως η Δ.3090/646/1976 διαταγή 
του. 

Η παρούσα απόφαση μαζί με την έκθεοη της επιτροπής 
και το τοπογραφικό - υψομετρικό διάγραμμα, να δημο- 
σιευθούν στην Εφημερίδα της Κυβερνήοεως. 

Ρόδος, 20 Φεβρουάριου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
( Αρθρο 74 Π.Δ. 636/77) 

Για τον καθορισμό για πρώτη φορά των ορίων του αιγια· 
λού του λιμένα «ΦΡΥ» της νήσου Κάσου. 


Κάρπαθος σήμερον την 15.2.1994, οι υπογεγραμμέ¬ 
νοι: 

1. Αικατερίνη Στιβακτάκη, προϊσταμένη Δ.Ο.Υ. Καρπά¬ 
θου, ως Πρόεδρος. 

2. Γιάννης Λάμπρος, πολιτικός μηχανικός, Προϊστάμε¬ 
νος του πολεοδομικού γραφείου Καρπάθου, ως μέλος. 

3. Δημήτρης Μάσσας, λιμενάρχης υπολιμεναρχείου 
Καρπάθου ως μέλος, αποτελούντες την επιτροπή καθορι¬ 
σμού των ορίων αιγιαλού και παραλίας βάσει του άρθρου 
74 του Π.Δ. 636/77 και της από 12 .6.89 εντολής του τότε 
Προέδρου αυτής μεταβήκαμε επιτόπου στην πιο πάνω πε¬ 
ριοχή, αφού λάβαμε υπόψη: 

1) Το υπ’αριθ. πρωτ.Τ.Υ. 2363/10.10.89 έγγραφο της 
Δ/νσης Τεχνικών Υπηρεσιών της Νομαρχίας Δωδεκανή¬ 
σου, με το οποίο ζητείται ο καθορισμός των ορίων του αι- 
γιαλοϋ στην υπόψη περιοχή. 

2) Τα από Οκτωβρίου 1986 σχεδιαγράμματα του Λιμενι¬ 
κού Ταμείου Δωδεκανήσου σε κλίμακα 1:500 θεωρημένα 
από την Διεύθυνση Τεχνικών Υπηρεσιών του Νομού Δω- 
δεκονήσου. 

3) Τις διατάξεις του Α.Ν. 2344/1940 (ΦΕΚ 154 Α') και 
του Α.Ν. 269/68 καθώς και του Κ.Δ. 132/1929. 

4) Την από επιτόπια μετάβαση αντίληψη την οποία σχη¬ 
ματίσαμε για το πλάτος της βρέχόμενης ζώνης ξηρός και 
λοιπών συναφών στοιχείων, δηλαδή: 

α) Μορφολογία της περοχής: Πρόκειται για έκταση επί¬ 
πεδη με βλάστηση ποώδη. 

Ρ). 

δ) Καιρικές συνθήκες που επικρατούν είναι: Βόρειοι 
άνεμοι με ένταση με ύψος κυμάτων ενάμιση περίπου μέ¬ 
τρων, αποφασίζει: 

1) Καθορίζει στα πιο πάνω τοπογραφικά διαγράμ¬ 
ματα: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1, 2, 3, 4, 5, 6, 7, 8, 9, 10, 11, 12, 13, 
14, 15 και 16 της οποίας οι κορυφές εξασφαλίζονται από 
σταθερά σημεία επί εδάφους Ε1, ΕΊ, Ε'2, Ε19, Ε2, Ε3, 
Ε4, Ε5, Ε6, Ε7, Ε8, Ε9, Ε24, Ε10, Ε11, Ε12, Ε13, Ε26, 
Ε27, Ε14, Ε15, Ε28, Ε29 ατιστοίχως. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή Γ, 2', 3', 5', 4, θ', 5, 7', θ', 9’, ΙΟ’, 11', 
12,8, 9,10,13', 14', 13,15', 14,15,16 της οποίας οι κο¬ 
ρυφές εξασφαλίζονται από σταθερά σημεία επί του εδά¬ 
φους Ε1, Ε16, Ε17, Ε18, Ε19, Ε20, Ε21, Ε2, Ε3, Ε22, 
Ε23, Ε4, Ε5. Ε6, Ε7, Ε8, Ε9, Ε24, Ε10, Ε25, Ε12, Ε13, 
Ε26, Ε27, Ε14, Ε15 και Ε28 και Ε29 αντιοτοίχως. 

2. Αποφαίνεται ότι δεν υφίσταται παλαιός αιγιαλός. 

3. Εντός του αιγιαλού δεν υπάρχουν κτίσματα. 

Η Επιτροπή 

ΑΙΚΑΤΕΡΙΝΗ ΣΤΙΒΑΚΤΑΚΗ 
ΓΙΑΝΝΗΣ Δ. ΛΑΜΠΡΟΣ 
ΔΗΜΗΤΡΗΣ ΜΑΣΣΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7572/1460 (2) 

Χαρακτηρισμός ως διατηρητέων των κτιρίων που βρίσκο¬ 
νται στον οικισμό Ανω Δολιανά της Κοινότητας Δολια- 

νών (Ν. Αρκαδίας) και καθορισμός ειδικών όρων και πε¬ 
ριορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 3 και 4 (παρ. 2) του 
Ν.1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του 
Ν.1772/1988 «τροποποίηση διατάξεων του Ν.1577/85 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37) όπως αυτό 
προστέθηκε με το άρθρο 27 του Ν.2081 /1992 (Α' 154). 

3. Την 651/23/5.1.95 απόφαση του Υπουργού και της 
Υφυπουργού Περιβάλλοντος Χωροταξίας και Δημοσίων 
Έργων «μεταβίβαση αρμοδιοτήτων του Υπουργού και της 
Υφυπουργού Περιβάλλοντος Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυ¬ 
ντές και στους Προϊσταμένους Δ/νσεων και Τμημάτων του 
Υπουργείου Περιβάλλοντος, Χωροταξίας και Δημοσίων 
Έργων» (Β' 11). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργού Περιβάλλοντος, 
Χωροταξίας και Δημοσίων Έργων» (Α' 9). 

5. Την από 13.2.1995 αιτιολογική έκθεση της Διεύθυν¬ 
σης Πολεοδομικού Σχεδιασμοϋ - Τμήμα Παραδοσιακών 
Οικισμών. 

6. Τα από 10.6.1994 <αρ. πρωτ. Υ.ΠΕ.ΧΩ.ΔΕ 5041/ 
295/6.2.95) και 16.2.95 (αρ. πρωτ. Υ.ΠΕ.ΧΩ.ΔΕ 7221/ 
446/21.2.95) έγγραφα της Κοινότητας Δολιανών (Ν. Αρ¬ 
καδίας). 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 


1. Χαρακτηρίζονται ως διατηρητέα δύο (2) κτίρια (σχο¬ 
λεία) που βρίσκονται στον οικισμό Ανω Δολιανά της Κοι¬ 
νότητας Δολιανών (Ν. Αρκαδίας), φερόμενα ως ιδιοκτησία 
της Κοινότητας, όπως φαίνονται με διαγράμμιση και εντός 
κύκλου στο σχετικό πρωτότυπο διάγραμμα σε κλίμακα 
1:5000, που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 7572/1995 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και μορφολογικών στοιχείων τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους λει¬ 
τουργικούς των προτεινομένων ως διατηρητέων κτιρίων 
εφόσον δεν αλλοιώνεται ο αρχιτεκτονικός τους χαρακτή¬ 
ρας. 

1 4. Επιτρέπεται η προσθήκη καθ’ ύψος ενός ορόφου στα 
διατηρητέα κτίρια μετά από σύμφωνη γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ), 
σύμφωνα με τις ισχύουσες πολεοδομικές διατάξεις, εφό¬ 
σον δεν παραβλάπτονται τα κτίρια κοι ο χώρος που τα πε¬ 
ριβάλλει. 

5. Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφοφούν για τυχόν χρήση 
των χώρων των κτιρίων. 

6. Για οποιαδήποτε επέμβαση στο εξωτερικό και εσω¬ 
τερικό των διατηρητέων κτιρίων και του περιβάλλοντος 
χώρου των, καθώς και για την τοποθέτηση επιγραφών 
απαιτείται έγκριση της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Φεβρουάριου 1995 

Με εντολή Υπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗ! 

διατηρπτΕ □ κτίρια 

Αριθ, ΤΠ 790 (3) 

Τροηοποΐηση της 8411 /15.12.1992 απόφασης Νομάρχη 

Μαγνησίας περί τροποποιήσεως και συμπληρώσεως 

των διατάξεων περί όρων δομήσεως του Δήμου Βόλου 

κ.λ.π. Νομού Μαγνησίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΜΑΓΝΗΣΙΑΣ 
Έχοντας υπόψη: 

1) Τις διατάξεις του Π.Δ/τος 17.7.1923 όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 9. 

2) Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το υπ' αριθ. 1018/71 Ν.Δ/γμα και 
την παραγρ. 3 του άρθρου 34 του Ν. 1577/85. 

3) Τις διατάξεις του με αριθ. 183/86 Π.Δ/τος «έγκριση 
όρων και περιορισμών δομήσεως από τους Νομάρχες». 

4) Την με αριθ. 52368/2143/29.7.1985 απόφαση 
Υπουργού ΧΟΠ «περί εγκρίσεως Γενικού Πολεοδομικού 
Σχεδίου του Πολεοδομικού Συγκροτήματος των Δήμων 
Βόλου - Ν. Ιωνίας» όπως τροποποιήθηκε μεταγενέστερα 
με την 40464/26.6.87 απόφαση Υπουργού ΧΟΠ. 

5) Την υπ' αριθ. 8411/15.12.1992 απόφαση Νομάρχη 
Μαγνησίας «περί τροποποιήσεως και συμπληρώσεως των 
διατάξεων περί όρων δομήσεως του Δήμου Βόλου που 
αφορά τον συντελεστή δομήσεως και τα ύψη των οικοδο¬ 
μών». 

6) Την 287/94 απόφαση του Δημοτικού Συμβουλίου 
Βόλου. 

7) Την υπ’ αριθ. 1/24.1.1995 θέμα 2ον γνωμοδότηση 
του Συμβουλίου Χωροταξίας Οικισμού και Περιβάλλοντος 
Νομού Μαγνησίας, αποφασίζουμε: 

Τροποποιούμε την υπ’ αριθ. 8411/15.12.1992 από¬ 
φαση Νομάρχη Μαγνησίας ως προς το άρθρο 3 αυτής, το 
οποίον αντικαθίσταται, ως ακολούθως: 

Άρθρο 3ον 

Κατά παρέκκλιση του άρθρου 2 και στους Τομείς: 
Τομέας I με Σ.Δ. 2,7 
Τομέας II με Σ.Δ. 2,4 
Τομέας III με Σ.Δ. 2,1 
Τομέας IV με Σ.Δ. 1,8 

Ισχύουν οι εξής όροι δόμησης: 

1) Στα οικοδομικά τετράγωνα των παραπάνω τομέων, 
εφόσον παραχωρηθεί συμβολαιογραφικό κατά χρήση για 
δημιουργία κοινοχρήστων χώρων το δώδεκα επί τοις 
εκατό (12%) τουλάχιστον της έκτασης του οικοδομικού 
τετραγώνου στο Δήμο Βόλου και για τις ιδιοκτησίες που 
συμμετέχουν στην παραχώρηση, αυξάνεται ο Σ.Δ. κατά 
πενήντα τοις εκατό (50%) της έκτασης που παραχωρεί 
κάθε ιδιοκτησία, χωρίς όμως ο αυξημένος Σ.Δ. να μπορεί 
να υπερβεί τους παρακάτω Σ,Δ. ανά τομέα: 

Τομέας I με Σ.Δ. 3 
Τομέας II με Σ.Δ. 2,7 
Τομέας III με Σ.Δ, 2,4 
Τομέας IV με Σ.Δ. 2,1 

Στην παραχωρούμενη έκταση μπορεί να περιλαμβάνο¬ 
νται: 

α) Ακάλυπτος χώρος του οικοπέδου στον οποίο συμπε- 
ριλαμβάνονται θέσεις στάθμευσης. Οι θέσεις αυτές μπο¬ 
ρούν να ανήκουν κατά χρήση σε ιδιοκτήτες του οικοδομι¬ 
κού τετραγώνου. 

β) Ακάλυπτος χώρος κάτω από τον οποίο υπάρχει υπό¬ 


γειο με χρήση στάθμευσης αυτοκινήτων. Τότε η πάνω επι¬ 
φάνεια οροφής του υπογείου πρέπει να είναι στο ένα 
μεΐον (1) μέτρο και να επιχωματώνεται με υγιές χώμα για 
χαμηλή φύτευση, εκτός από το είκοσι πέντε επί τοις 
εκατό (25%) της επιφάνειας του ακαλύπτου χώρου στο 
οποίο δεν πρέπει να υπάρχει υπόγειο, για να μπορούν να 
φυτευθούν ψηλά δένδρα. 

Σ’ αυτή την περίπτωση, δεν επιτρέπονται επίγειες θέ¬ 
σεις στάθμευσης, 

γ) Ημιυπαίθριοι χώροι του ισογείου έως είκοση επί τοις 
εκατό (20%) της έκτασης που παραχωρείται και εφόσον 
είναι σε επαφή με τον ενιαίο ακάλυπτο χώρο και οι οποίοι 
δεν επιτρέπεται να έχουν χρήση στάθμευσης κατά την πα¬ 
ραχώρηση. 

δ) Μία ράμπα, ανά οικοδομικό τετράγωνο, εισόδου αυ¬ 
τοκινήτων σε υπόγειο και μία σκάλα εξόδου ανά υπόγειο 
χώρο στάθμευσης. 

ε) Μία γυάλινη πυραμίδα φυσικού φωτισμού ανά υπό¬ 
γειο χώρο στάθμευσης, εμβαδού κατόψεως μέχρι 6,00 
τ.μ. 

2 ) Αν στα οικοδομικά τετράγωνα της παραγρ. 1, υφίστα- 
ται αξιόλογο κτίριο, το οποίο προτείνεται για διατήρηση 
από την πολεοδομική μελέτη και εφόσον τα οικόπεδα των 
προς διατήρηση κτιρίων είτε συνενώνονται με άλλα οικό¬ 
πεδα, είτε μεταφέρουν το υπόλοιπο του Σ.Δ. σε άλλα οι¬ 
κόπεδα του ίδιου οικοδομικού τετραγώνου, με σκοπό τη 
διατήρηση του αξιόλογου κτιρίου, τότε και μόνο για αυτές 
τις ιδιοκτησίες, ισχύουν οι αυξημένοι συντελεστές, δόμη¬ 
σης της παραγρ. 1, χωρίς την συνδρομή του 1 2% της επι¬ 
φάνειας του οικοδομικού τετραγώνου της παραγρ. 1. 

3) Οι άδειες των κτιρίων των οικοδομικών τετραγώνων των 
παραγρ. 1 και 2, ελέγχονται από την ΕΠΑΕ (Επιτροπή Πολε- 
οδομικού και Αρχιτεκτονικού Ελέγχου) σε δύο στάδια: 

Διάγραμμα κάλυψης (1 ον στάδιο). 

Αρχιτεκτονικά (2ον στάδιο). 

Ο μελετητής κατά την υποβολή της πρότασης του 1 ου 
σταδίου θα πρέπει να υποβάλλει αιτιολογική έκθεση με 
την οποία να επεξηγεί τις επιλογές της χωροθέτησης του 
νέου κτιρίου με κριτήρια: 

Α) Ένταξη του νέου κτιρίου σε μία συνολική πρόταση 
χωροθέτησης του κτισμένου και άκτιστου χώρου στο Οι¬ 
κοδομικό Τετράγωνο, η οποία να εναρμονίζεται με τα δε¬ 
δομένα της Πολεοδομικής Μελέτης. 

Β) Εναρμόνιση του νέου κτιρίου με τα τυχόν προτεινό- 
μενα προς διατήρηση αξιόλογα κτίρια του Οικοδομικού 
Τετραγώνου. 

Γ) Ο ενιαίος Ακάλυπτος χώρος (Ε.Α.Χ.) του οικοδομικού 
τετραγώνου να είναι σε άμεση επαφή με τους κοινόχρη¬ 
στους χώρους της πάλης, να είναι κατά το δυνατόν ενιαίος 
(όχι διασπαρμένος). Σε περίπτωση δε «μεσαίου» Ε.Α.Χ., 
να γίνεται προσπάθεια το μέσο βάθος του, να μην είναι 
υπερβολικά μεγάλο οε σχέση με το πρόσωπο επαφής 
προς τους κοινόχρηστους χώρους. 

Α) Να γίνεται προσπάθεια μείωσης των εισόδων αυτοκι¬ 
νήτων στο οικοδομικό τετράγωνο. 

Στα κτίρια των οικοδομικών τετραγώνων των παραγρ. 1 
και 2 επιτρέπεται: 

α) Ύψη κτιρίων κατά ΓΟΚ στο βαθμό που είναι ανα¬ 
γκαίο. 

β) Ανοίγματα και εξώστες προς τον ενιαίο ακάλυπτο 
χώρο που παραχωρείται συμβολαιογραφικά οε κοινή 
χρήση. 

γ) Επικοινωνία των εν επαφή κτιρίων στο υπόγειο και 
στο ισόγειο εφόσον διατίθενται για χώρους στάθμευσης 
αυτοκινήτων, με στόχο τη μείωση των εσόδων αυτοκινή¬ 
των. 

δ) Για τα αξιόλογα μη κηρυγμένα διατηρητέα κτίρια του οι¬ 
κοδομικού τετραγώνου που εγκρίνεται από την ΕΠΑΕ να δια¬ 
τηρηθούν, αίρεται ή καθιέρωση στοάς ή πρασιάς. Σε περί¬ 
πτωση που για οποιοδήποτε λόγο το κτίριο κατεδαφιστεί 
επανέρχεται ή ισχύς της καθιέρωσης στοάς ή πρασιάς, 
ε) ΡΙΕΟΤΙ σε περιοχές που επιβάλλονται στοές. 

4) Προϋποθέσεις για να ισχύουν οι αυξημένοι Σ.Δ. των 
παραγρ. 1 και 2 είναι: 

α) Συμβολαιογραφική παραχώρηση κατά χρήση της πα- 
ραγρ. 1, η οποία μεταγράφεται στο υποθηκοφυλάκειο. 

β) Συνένωση ή μεταφορά Σ.Δ. εφόσον εμπίπτουν οι 
ιδιοκτησίες στις διατάξεις της παραγρ. 2. 

γ) Απόφαση Δημοτικού Συμβουλίου Βόλου μετά από την 
έγκριση της μελέτης από την ΕΠΑΕ, τουλάχιστον του 1ου 
σταδίου της παραγρ. 3. 

5) Από το Δήμο Βόλου και εφόσον παραχωρηθεί κατά 
χρήση συμβολαιογραφικά ικανοποιητικό ποσοστό ακαλύ¬ 
πτων χώρων στο οικοδομικό τετράγωνο, γίνεται μελέτη 
διαμόρφωσης του ενιαίου ακάλυπτου χώρου, στην οποία 


το 50% τουλάχιστον διατίθεται σε φύτευση, το δε ψηλό 
πράσινο (δένδρα) κατά το ήμιση του 50%. 

Κατά την ίδια μελέτη είναι δυνατόν να γίνεται αναδιάρ¬ 
θρωση των θέσεων στάθμευσης στους παραχωρηθέντας 
χώρους με κριτήριο την ορθολογικότερη οργάνωση των 
χώρων αυτών. 

(Μείωση εισόδων αυτοκινήτων - τοποθέτηση θέσεων, 
στάθμευσης αυτοκινήτων σε τυχόν παραχωρηθέντες ημι- 
υπαιθρίους χώρους ώστε να αυξάνεται ή προς φύτευση 
διατιθεμένη έκταση). 

Στους παραχωρηθέντας ημιυπαίθριους χώρους του ισο¬ 
γείου επιτρέπεται επίσης η κατασκευή αίθουσας κοινωνι¬ 
κών εκδηλώσεων του οικοδομικού τετραγώνου. 

Η διαμόρφωση του ενιαίου ακαλύπτου χώρου εγκρίνεται 
από την ΕΠΑΕ. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού του Δήμου Βόλου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και ισχύει από την ημερομηνία δημοσίευσης. 

Βόλος, 22 Φεβρουάριου 1995 

Ο Περιφερειακός Διευθυντής 
ΑΡΙΣΤΕΙΔΗΣ ΟΥΖΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



